Covid-19-statistieke: Só lyk jongste syfers(Foto: AP Photo/Virginia Mayo) Suid-Afrika het teen Vrydagaand altesaam 603 338 Covid-19-gevalle gehad nadat nog 3 398 nuwe gevalle bevestig is. Dr. Zweli Mkhize, minister van gesondheid, het gesê 500 102 mense het reeds van die virus herstel. Die herstelkoers staan steeds op 82%. ŉ Verdere 225 Covid-19-verwante sterftes is ook bevestig. Hiervan was die meeste in KwaZulu-Natal (81), gevolg deur die Oos-Kaap (57), Gauteng (46), die Wes-Kaap (25), Noordwes (10) en die Noord-Kaap (6). Suid-Afrika se Covid-19-sterftesyfers staan nou op 12 843, het Mkhize gesê. Altesaam 3,5 miljoen mense is reeds vir die virus getoets en 24 224 nuwe toetse is sedert die laaste verslag vir Covid-19 getoets.